Document ID: 31994R0578

ΚΑΝΟΝΙΣΜΟΣ (ΕΚ) αριθ. 578/94 ΤΗΣ ΕΠΙΤΡΟΠΗΣ της 16ης Μαρτίου 1994 για τον καθορισμό, για τα έτη 1993 και 1994, της κατανομής των εισαγωγών βοείου κρέατος που προέρχεται από τα κράτη της Αφρικής, της Καραϊβικής και του Ειρηνικού (ΑΚΕ) σύμφωνα με τον κανονισμό (ΕΟΚ) αριθ. 715/90 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 715/90 του Συμβουλίου της 5ης Μαρτίου 1990 σχετικά με το καθεστώς που εφαρμόζεται σε γεωργικά προϊόντα και σε ορισμένα εμπορεύματα που προκύπτουν από τη μεταποίηση γεωργικών προϊόντων, καταγωγής ΑΚΕ ή των υπερποντίων χωρών και εδαφών (1), όπως τροποποιήθηκε τελευταία από τον κανονισμό (ΕΚ) αριθ. 235/94 (2), και ιδίως το άρθρο 4 παράγραφος 3,
Εκτιμώντας:
ότι ο κανονισμός (ΕΟΚ) αριθ. 715/90 προβλέπει, στο άρθρο 4, την κατανομή, μεταξύ των κρατών ΑΚΕ, των βοείων κρεάτων που θα εισαχθούν στην Κοινότητα, καθώς και τη δυνατότητα, μετά από αίτηση των κρατών ΑΚΕ τα οποία δεν είναι σε θέση να συμπληρώσουν τις ποσοστώσεις τους, μιας διαφορετικής κατανομής μεταξύ των κρατών αυτών για το προηγούμενο έτος ή το επόμενο έτος-
ότι, με επιστολή της 28ης Σεπτεμβρίου 1993, τα ενδιαφερόμενα κράτη ΑΚΕ ζήτησαν, για το έτος 1993, μεταφορά υπέρ της Ζιμπάμπουε 5 142 τόνων, με μείωση των ποσοστώσεων της Μποτσουάνα, της Κένυας, της Μαδαγασκάρης, της Σουαζιλάνδης και της Ναμίμπια, αντιστοίχως, για 1 000, 142, 2 500, 500 και 1 000 τόνους- ότι πρέπει να δοθεί ευνοϊκή συνέχεια στη μεταφορά υπέρ της Ζιμπάμπουε που ζητήθηκε από τα κράτη ΑΚΕ-
ότι, λόγω διοικητικής καθυστέρησης όσον αφορά το αποτέλεσμα της προαναφερθείσας αίτησης, πρέπει να γίνει αποδεκτό να μπορέσει η Ζιμπάμπουε να παραδόσει τη μεταφερομένη ποσότητα κατά το 1994-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Οι εισαγωγές βοείου κρέατος που προέρχονται από τα κράτη της Αφρικής, της Καραϊβικής και τους Ειρηνικού (ΑΚΕ), βάσει του κανονισμού (ΕΟΚ) αριθ. 715/90, για το ημερολογιακό έτος 1993, κατανέμονται ως εξής:
- Μποτσουάνα: 17 916 τόνοι,
- Κένυα: - τόνοι,
- Μαδαγασκάρη: 5 079 τόνοι,
- Σουαζιλάνδη: 7 863 τόνοι,
- Ζιμπάμπουε: 14 242 τόνοι,
- Ναμίμπια: 12 000 τόνοι.
2. Οι εισαγωγές βοείου κρέατος που προέρχονται από τα κράτη της Αφρικής, της Καραϊβικής και τους Ειρηνικού (ΑΚΕ), βάσει του κανονισμού (ΕΟΚ) αριθ. 715/90, για το ημερολογιακό έτος 1994, κατανέμονται ως εξής:
- Μποτσουάνα: 18 916 τόνοι,
- Κένυα: 142 τόνοι,
- Μαδαγασκάρη: 7 579 τόνοι,
- Σουαζιλάνδη: 3 363 τόνοι,
- Ζιμπάμπουε: 14 242 τόνοι,
- Ναμίμπια: 13 000 τόνοι.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Απριλίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Μαρτίου 1994.

Labels: 3
17
18
6